UPDATE 13.13 Niculae Bădălău a fost amendat cu suma de 5.000 de lei pentru nerespectarea regimului armelor și munițiilor și i-a fost anulat permisul de port armă, el având dreptul să solicite din nou acest drept abia peste cinci ani, au precizat pentru Mediafax, surse apropiate anchetei. După 5 ani, el poate solicita din nou acest drept. Potrivit acelorași surse, Niculae Bădălău a încălcat regimul armelor și munițiilor, adică articolul 129, punctul 11 din Legea nr. 295 /2004: „Titularul dreptului de deţinere a armelor letale are obligaţia să păstreze armele şi muniţiile înscrise în permisul de armă, asigurate astfel încât să nu permită accesul la ele al persoanelor neautorizate, în condiţiile prevăzute în normele metodologice de aplicare a legii”





Arma care i-a fost furată senatorului PSD Niculae Bădălău este căutată de polițiștii din toată țara, aceasta fiind implementată în sistem, au spus sursele citate.

Acestea nu au precizat condițiile în care a fost păstrată arma. Până în prezent, au fost audiate mai multe persoane, iar audierile continuă și în cursul zilei de duminică.





Potrivit acelorași surse, polițiștii din Giurgiu se întorc la locuința lui Bădălău pentru a continua cercetările.









Pe de altă parte, Bădălău a spus că nu ținea bani în casă.